Nafarroako Parlamentuko Mahaiak, 2020ko irailaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea prostituzio-sistemaren abolizioari aurkeztutako galdera, prostituzio-sistemaren abolizioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2020ko irailaren 7an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikita dagoen Nuria Medina Santosek, Legebiltzarreko Erregelamenduak ezarritakoaren babesean, honako galdera hau egiten du, Gobernuko lehen lehendakariorde eta Lehendakaritzako, Berdintasuneko, Funtzio Publikoko eta Barneko kontseilariak Osoko Bilkuran ahoz erantzun dezan:

Prostituzioa, zalantzarik gabe, indarkeria matxistaren adierazpen ankerrenetako bat eta giza eskubideen muturreko urraketa bat da.

Pandemiaren ondorioz, arreta prostituzio-  
etxeetan edo emakumeak sexualki esplotatzen diren tokietan jarri da. Hala ere, osasun publikoaren ikuspuntutik egin da, putazaleak arakatzeko zailtasunagatik, baina ez ikuspuntu abolizionista batetik eta giza eskubideen ikuspuntutik.

Nafarroako Gobernua publikoki abolizionista gisa agertu da, baina helburu horri heltzeko zailtasuna aitortu du, eskumen faltagatik. Gauzak horrela, hauxe da gure galdera:

Nafarroako Gobernuak zer urrats egin ditu prostituzio-sistemaren abolizioan aurrera egiteko, putazaleei eta proxenetei jazartzeko eta prostituzio-egoeran dauden emakumeak babesteko?

Iruñean, 2020ko irailaren 2an

Foru parlamentaria: Nuria Medina Santos